stanford-oval/wikipedia huggingface dataset:
Espanjan Grand Prix 2010
Tulokset > Kilpailu

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 6 |  Mark Webber | Red Bull-Renault | 66 | 1.35.44,101 | 1 | 25 |
| 2 | 8 |  Fernando Alonso | Ferrari | 66 | +24,065 | 4 | 18 |
| 3 | 5 |  Sebastian Vettel | Red Bull-Renault | 66 | +51,338 | 2 | 15 |
| 4 | 3 |  Michael Schumacher | Mercedes | 66 | +1.02,195 | 6 | 12 |
| 5 | 1 |  Jenson Button | McLaren-Mercedes | 66 | +1.03,728 | 5 | 10 |
| 6 | 7 |  Felipe Massa | Ferrari | 66 | +1.05,767 | 9 | 8 |
| 7 | 14 |  Adrian Sutil | Force India-Mercedes | 66 | +1.12,941 | 11 | 6 |
| 8 | 11 |  Robert Kubica | Renault | 66 | +1.13,677 | 7 | 4 |
| 9 | 9 |  Rubens Barrichello | Williams-Cosworth | 65 | +1 krs. | 17 | 2 |
| 10 | 17 |  Jaime Alguersuari | Toro Rosso-Ferrari | 65 | +1 krs. | 15 | 1 |
| 11 | 12 |  Vitali Petrov | Renault | 65 | +1 krs. | 19 |  |
| 12 | 23 |  Kamui Kobayashi | BMW Sauber-Ferrari | 65 | +1 krs. | 10 |  |
| 13 | 4 |  Nico Rosberg | Mercedes | 65 | +1 krs. | 8 |  |
| 14 | 2 |  Lewis Hamilton* | McLaren-Mercedes | 64 | Kolari | 3 |  |
| 15 | 15 |  Vitantonio Liuzzi* | Force India-Mercedes | 64 | Moottori | 16 |  |
| 16 | 10 |  Nico Hülkenberg | Williams-Cosworth | 64 | +2 krs. | 13 |  |
| 17 | 18 |  Jarno Trulli | Lotus-Cosworth | 63 | +3 krs. | 18 |  |
| 18 | 24 |  Timo Glock | Virgin-Cosworth | 63 | +3 krs. | 22 |  |
| 19 | 25 |  Lucas di Grassi | Virgin-Cosworth | 62 | +4 krs. | 23 |  |
| Kesk. | 16 |  Sébastien Buemi | Toro Rosso-Ferrari | 44 | Hydrauliikka | 14 |  |
| Kesk. | 20 |  Karun Chandhok | HRT-Cosworth | 30 | Kolari | 24 |  |
| Kesk. | 22 |  Pedro de la Rosa | BMW Sauber-Ferrari | 20 | Kolari | 12 |  |
| Kesk. | 21 |  Bruno Senna | HRT-Cosworth | 0 | Kolari | 21 |  |
| DNS | 19 |  Heikki Kovalainen | Lotus-Cosworth | 0 | Vaihdelaatikko | 20 |  |
Lähde:
* Hamilton ja Liuzzi keskeyttivät, mutta ajoivat yli 90 % kilpailusta.
Tulokset > Johtokierrokset

| Kuljettaja | Johtokierrokset | Yhteensä |
| --- | --- | --- |
|  Mark Webber | 1–66 | 66 |
Tilanne kuljettajien MM-sarjassa

|  | Sija | Kuljettaja | Talli | Pisteet |
| --- | --- | --- | --- | --- |
|  | 1. |  Jenson Button | McLaren-Mercedes | 70 |
|  | 2. |  Fernando Alonso | Ferrari | 67 |
|  | 3. |  Sebastian Vettel | Red Bull-Renault | 60 |
|  | 4. |  Mark Webber | Red Bull-Renault | 53 |
|  | 5. |  Nico Rosberg | Mercedes GP | 50 |
|  | 6. |  Lewis Hamilton | McLaren-Mercedes | 49 |
|  | 7. |  Felipe Massa | Ferrari | 49 |
|  | 7. |  Robert Kubica | Renault | 44 |
|  | 8. |  Michael Schumacher | Mercedes GP | 22 |
|  | 9. |  Adrian Sutil | Force India-Mercedes | 16 |
|  | 11. |  Vitantonio Liuzzi | Force India-Mercedes | 8 |
|  | 12. |  Rubens Barrichello | Williams-Cosworth | 7 |
|  | 13. |  Vitali Petrov | Renault | 6 |
|  | 14. |  Jaime Alguersuari | Toro Rosso-Ferrari | 3 |
|  | 15. |  Nico Hülkenberg | Williams-Cosworth | 1 |
|  | 16. |  Sébastien Buemi | Toro Rosso-Ferrari | 0 |
|  | 17. |  Pedro de la Rosa | BMW Sauber-Ferrari | 0 |
|  | 18. |  Kamui Kobayashi | BMW Sauber-Ferrari | 0 |
|  | 19. |  Heikki Kovalainen | Lotus-Cosworth | 0 |
|  | 20. |  Karun Chandhok | HRT-Cosworth | 0 |
|  | 21. |  Lucas di Grassi | HRT-Cosworth | 0 |
|  | 22. |  Bruno Senna | HRT-Cosworth | 0 |
|  | 23. |  Jarno Trulli | Lotus-Cosworth | 0 |
|  | 24. |  Timo Glock | Virgin-Cosworth | 0 |
Tilanne valmistajien MM-sarjassa

|  | Sija | Talli | Pisteet |
| --- | --- | --- | --- |
|  | 1. |  McLaren-Mercedes | 119 |
|  | 2. |  Ferrari | 116 |
|  | 3. |  Red Bull-Renault | 113 |
|  | 4. |  Mercedes GP | 72 |
|  | 5. |  Renault | 50 |
|  | 6. |  Force India-Mercedes | 24 |
|  | 7. |  Williams-Cosworth | 8 |
|  | 8. |  Toro Rosso-Ferrari | 3 |
|  | 9. |  Sauber-Ferrari | 0 |
|  | 10. |  Lotus-Cosworth | 0 |
|  | 11. |  HRT-Cosworth | 0 |
|  | 12. |  Virgin-Cosworth | 0 |
Eurooppalainen matkustusasiakirja

Eurooppalainen matkustusasiakirja on laittomasti maassa oleskelevien kolmansien maiden kansalaisten palauttamista varten myönnetty vakiomuotoinen asiakirja. Asiakirjan avulla viranomaiset voivat nopeuttaa sellaisten laittomasti EU:n alueella oleskelevien henkilöiden palauttamista, joilla ei ole passia tai henkilökorttia. Matkustusasiakirja on voimassa vain palautusmatkan ajan. Suomessa asiakirjan myöntää poliisi tai rajatarkastusviranomainen.
Uusi eurooppalainen matkustusasiakirja korvasi vuodelta 1994 olevan asiakirjan, joka oli nimeltään Euroopan unionin myöntämä maasta poistettavan yhdensuuntainen matkustusasiakirja. Uusi matkustusasiakirja perustuu europarlamentaarikko Jussi Halla-ahon laatimaan mietintäluonnokseen, jonka EU:n parlamentti hyväksyi vuonna 2016.
Suomessa uusia eurooppalaisia matkustusasiakirjoja on myönnetty yli 200 kappaletta (kevät 2018). Asiakirjoja on myönnetty lähinnä laittomasti maassa oleskeleville irakilaisille ja afganistanilaisille, joista suurin osa on kielteisen turvapaikkapäätöksen saaneita henkilöitä.
Aiheesta muualla

Eurooppalaisen matkustusasiakirjan malli
Fincos

Fincosin valmistama Navix-aurinkovoidepullo Kansallismuseon kokoelmista
Fincos Oy oli suomalainen Turussa toiminut kosmetiikka- ja kasvinsuojelualan yritys, joka toimi Huhtamäki-yhtymän osana 1956–1976 ja myytiin sitten ruotsalaiselle KemaNordille ja 1992 edelleen saksalaiselle Henkelille.
Fincos perustettiin vuonna 1956 Huhtamäki-yhtymään kuuluneen Lääketukku Oy:n osastoksi, valmistamaan ulkomaisia kosmetiikkatuotteita Suomessa lisenssillä ja pian myös kehittämään omia suomalaisia kosmetiikkatuotteita. Lääketukku oli tuonut kosmetiikkaa maahan jo vuosia, mutta yhtymässä katsottiin kosmetiikkaliiketoiminnan sujuvan paremmin oman erikoistuneen yhtiön puitteissa.
Fincoksen ensimmäisiä omia tuotesarjoja oli Délice, jolle löydettiin myös vientimarkkinoita 1961 Tanskasta ja Norjasta. Lisenssivalmistustuotteita olivat alkuvuosina muun muassa italialainen Victor-miestenkosmetiikka ja englantilaisen Gala of Londonin Gala- ja Girl-meikkisarjat. Vuonna 1959 Huhtamäki osti Fincoksen laajennukseksi helsinkiläisen Oy Idman & Arvela Ab:n. Sen vanhahtavasta valikoimasta ei kuitenkaan säilytetty montakaan tuotetta.
Suihkepulloihin pakatut tuotteet tulivat suosioon 1950-luvun lopulla. Fincos panosti aerosolituotteisiin, ja Délice-hiuslakan ohella sen tuotantolinjoilla alettiin pakata suihkepulloihin myös hyönteismyrkkyjä. Tämä merkitsi alkua Fincoksen laajentumiselle kosmetiikasta kasvinsuojeluun.
Vuonna 1962 alkoi Fincoksen nousu, kun yhtiö solmi lisenssisopimuksen Substral-kasviravinteen valmistamisesta. Kosmetiikassa nousun aloitti sopimus Yhdysvaltain suosituimman merkin Avonin lisenssivalmistuksesta. Avonin kauppatapaa, ovelta ovelle tapahtuvaa kotimyyntiä ei Suomessa otettu käyttöön, vaan Avonia myytiin muun kosmetiikan tavoin tuolloin yleisten, ympäri maata sijaitsevien pienten kemikalioliikkeiden kautta.
Kasvaneen tuotannon myötä Fincokselle valmistui 1970 Turun Artukaisiin uusi toimitalo, jonka suunnittelivat omassa toimistossaan diplomi-insinööri Esko Toiviainen ja arkkitehti Tarja Salmio-Toiviainen. Suosikkituotteiksi 1970-luvulla muodostuivat saksalaisen Scheringin kehittämä Betanal-kasvinsuojeluaine ja Fincoksen oma ihon- ja hiustenhoitosarja Peach, jota vietiin myös Tanskaan.
1970-luvun puolivälissä Huhtamäki ja ruotsalainen KemaNord sopivat keskinäisen kilpailun rajoittamisesta ja päällekkäisyyksien karsimisesta, ja Fincos siirtyi KemaNordin tytäryhtiölle Barnängen Ab:lle. Vuonna 1992 Barnängenin omistajaksi tuli saksalainen Henkel, ja suomalaisen tytäryhtiön nimeksi tuli Henkel Fincos Oy. Vuodesta 1998 Henkel Fincos on ollut Henkel Norden Oy:n aputoiminimi.
Suurimmillaan Fincos työllisti 1970-luvun alkupuolella 75 henkilöä. Fincoksen toimitusjohtana toimi vuodesta 1963 Ossi Kuusniemi (1933–2014), joka jatkoi tehtävässä vielä Barnängenin aikanakin.
Aiheesta muualla

Fincoksen tuotepakkauksia ja mainoksia Finna-tietopalvelussa
Frank Kayele

Tuihaleni Frank Kayele (s. 12. helmikuuta 1964) on namibialainen entinen kestävyysjuoksija. Hän kilpaili vuoden 1992 kesäolympialaisissa Barcelonassa ja jäi siellä 69. sijalle miesten maratonissa ajalla 2:31,41. Hänen henkilökohtainen ennätysaikansa on 2:11,59 (1992).
Farthen Dûrin taistelu

Farthen Dûrin taistelu käytiin Christopher Paolinin menestysromaanissa Eragon Farthen Dûr -nimisen vuoren kraatterissa, missä sijaitsi kääpiöiden suurkaupunki Tronjheim, jonka Galbatorixia palvelevat urgalit yrittivät vallata.
Taistelu ja sen taustat

Galbatorix sai tietää Vardenien pitävän tukikohtaansa Tronjheimissa, kääpiöiden mahtavassa kaupungissa Beor-vuorilla sijaitsevan Farthen Dûr-vuoren kraatterissa, ja lähetti kokoamansa urgali-armeijan tuhoamaan heidät ja heitä suojelevat kääpiöt. Kääpiöt ja vardenit saivat kuitenkin vihiä näistä ja he valmistautuivat puolustukseen. Kääpiöiden tunneleita pitkin etenevät urgalit johdatettiin tunneleita pitkin pois Tronjheimista ja nämä tulivat suoraan vardeneiden ja kääpiöiden asemiin päästen kuitenkin mahtavalla ylivoimalla voitolle,vaikka kärsivätkin valtavat tappiot. Urgaleita johtanut varjo Durza murtautui tunneleiden kautta Tronjheimiin kohdaten siellä Eragonin, johon Vardenit pettäneet Kaksoset olivat hänet huijanneet, pitkässä kaksintaistelussa. Kaksintaistelun ratkaisi haltiaprinsessa Arya tuhoamalla Isidar Mithrimin, kääpiöiden tähtisafiirin, jolloin Erago pääsi pistämään Zar'rocin Durzan sydämeen tuhoten hänet ja vapauttaen urgalit Durzan magiasta. Durzan kuoltua taistelu kääntyi vardenien ja kääpiöiden voitoksi, kun urgalien heimot kääntyivät toisiaan vastaan, ja Eragonia juhlittiin sankarina.
Filippo Raciti

Filippo Raciti (17. tammikuuta 1967 – 2. helmikuuta 2007) oli italialainen poliisi, joka kuoli Catania–Palermo-ottelun jälkeisissä mellakoissa vuonna 2007, kun hänen autoonsa heitetty kotitekoinen pommi räjähti hänen silmilleen. Italian jalkapalloliitto perui kaikki viikonlopun Serie A:n ja Serie B:n ottelut. Lisäksi liitto ilmoitti, että se peruu Italian jalkapallomaajoukkueen keskiviikkoisen Romania-ottelun, sekä alle 21-vuotiaiden ottelun Belgiaa vastaan.
Felicia Tang

Felicia Tang (22. lokakuuta 1977 – 11. syyskuuta 2009) oli pornotähti, joka löydettiin tapettuna Kalifornian Monroviasta 11. syyskuuta 2009. Tangin kidutusmurhasta syytetään hänen miesystäväänsä, entistä tosi-TV-esiintyjää, pastori Brian Lee Randonea.
Elämä ja ura

Tang oli Felicia Leen taiteilijanimi. Hän syntyi Singaporessa, josta muutti opintoja varten Australiaan. Lopulta hänen tiensä johti eteläiseen Kaliforniaan. Hän loi uran aikuisviihdenäyttelijänä ja -mallina, mutta hänet nähtiin myös valtavirran elokuvissa, kuten Rush Hour 2:ssa (2001) ja Hurjapäissä (2001). Hän ilmeisesti lopetti uransa vuonna 2008, jolloin hän poisti nettisivunsa.
Etnisesti Tang oli kiinalaistaustainen.
Pornonäyttelijänä Tang tuli tunnetuksi muun muassa elokuvasta Hotel Decadence (2004).
Elämä ja ura > Surma

Tangia hakattiin ja tukehdutettiin. Hän oli kuollessaan 31-vuotias. Rikoksesta syytetty pastori oli 45-vuotias. Rikoksen jälkeen pastori soitti hätänumeroon ja kertoi Tangin menettäneen tajunsa. Randonea uhkasi jopa elinkautinen vankeus. Tang ja Randone asuivat yhdessä. Oikeus totesi Randonen syyttömäksi.
Frank Kaminsky

| Frank Kaminsky |
| --- | --- |
 Kaminsky vuonna 2012
Henkilötiedot
Koko nimi:  Francis Stanley Kaminsky III
Syntynyt: 4. huhtikuuta 1993 (ikä 31) Winfield, Illinois
Kansalaisuus:   Yhdysvallat
Koripalloilija
Pelipaikka:  Iso laitahyökkääjä / sentteri
Pituus:  213 cm
Paino:  110 kg
Nyk. joukkue:   Phoenix Suns
Sarja:  NBA
NBA-varaus:  9. varaus, 2015 Charlotte Hornets
Pelaajaura
Yliopistojoukkueet
2011–2015:   Wisconsinin yliopisto
Seurajoukkueet
2015–2019 2019–:   Charlotte Hornets  Phoenix Suns
Francis Stanley ”Frank” Kaminsky III (s. 4. huhtikuuta 1993 Winfield, Illinois) on yhdysvaltalainen koripalloilija, pelipaikaltaan iso laitahyökkääjä. Hän edustaa NBA-liigassa pelaavaa Phoenix Sunsia.
Kaminsky pelasi täydet neljä vuotta yliopistokoripalloa Wisconsinin yliopiston joukkueessa. Charlotte Hornets varasi hänet yhdeksäntenä vuoden 2015 NBA:n varaustilaisuudessa. Hän pelasi Charlottessa neljän kauden aikana 282 runkosarjaottelua ja seitsemän pudotuspeliä. Kesällä 2019 hän siirtyi Phoenix Sunsiin.
Eya Guezguez

Eya Guezguez (12. maaliskuuta 2005 – 10. huhtikuuta 2022) oli tunisialainen purjehtija. Hän kilpaili 49er FX -tapahtumassa vuoden 2020 kesäolympialaisissa yhdessä kaksossisarensa 
Sarran kanssa.
Guezguez kuoli 10. huhtikuuta 2022 purjehdusonnettomuudessa oltuaan kaksossisarensa kanssa purjehdusharjoituksissa ja tuulen kaadettua heidän veneensä. Sisar säilyi onnettomuudesta hengissä.
Farthing

Farthingin kääntöpuolella oli peukaloisen kuva vuodesta 1937.
Farthing oli brittiläinen kolikko, arvoltaan neljäsosa pennyä. Kolikon nimi tulee sanasta fourthing, neljännes. Sitä lyötiin vuosina 1860–1956, mutta samannimisiä kolikoita on ollut Englannissa käytössä eri metalleista valmistettuna 1200-luvulta lähtien. Se poistettiin käytöstä 31. joulukuuta 1960 sen arvon laskettua hyvin alhaiseksi – muun muassa linja-autojen kuljettajat kieltäytyivät usein ottamasta vastaan farthingeja maksuna.
Englantilainen nimitys penny-farthing tarkoittaa velosipediä eli polkupyörää, jossa etupyörä on huomattavasti suurempi kuin takapyörä, kuten pennyn kolikko oli kookkaampi kuin farthing.
Aiheesta muualla

Kuvia tai muita tiedostoja aiheesta Farthing Wikimedia Commonsissa
Filippo Santoro

Filippo Santoro (s. 12. heinäkuuta 1948) on italialainen, myös Brasiliassa toiminut roomalaiskatolinen arkkipiispa. Hänet vihittiin papiksi Bari(-Canosan) arkkihiippakuntaan Italiaan 20. toukokuuta 1972 ja nimitettiin Brasiliassa São Sebastião do Rio de Janeiron arkkihiippakunnan vihkipiispaksi sekä Tuscamian titulaaripiispaksi 10. huhtikuuta 1996. Piispaksi vihkiminen seurasi 29. kesäkuuta. Pääkonsekraattorina toimi Eugênio de Araújo Sales, jota avustivat Gianni Danzi ja Karl Josef Romer.
Santoro nimitettiin brasilialaisen Petrópolisin hiippakunnan johtoon 12. toukokuuta 2004, ja hänet asetettiin sen piispaksi 11. kesäkuuta.
Santoro sai 21. marraskuuta 2011 nimityksen italialaisen Taranton arkkipiispaksi, ja tähän virkaan hänet asetettiin 5. tammikuuta 2012.
Filippo Juvarra

Filippo Juvarra
Supergan basilika
Filippo Juvarra (7. maaliskuuta 1678 – 31. tammikuuta 1736) oli italialainen arkkitehti. Hänen töidensä joukossa on Torinossa sijaitseva Supergan basilika.
Juvarra oli kotoisin Messinasta, Sisiliasta. Hän sai vuonna 1735 kutsun Madridiin, jossa hän työskenteli, kunnes kuoli siellä 57-vuotiaana.
Farsund (taajama)

| Farsund |
| --- | --- |

 Farsund
 Koordinaatit: 58°05′41″N, 6°48′17″E 
Valtio:  Norja
Lääni:  Agder
Kunta:  Farsund
Pinta-ala:  
 – Maa:  3,1 km²
Väkiluku (2023):  3 472
 – Väestötiheys:  1 120 as./km²
Infobox OKVirheellinen NIMI-arvo: 
Farsund on taajama Farsundin kunnassa Agderin läänissä Norjassa ja kuntansa hallinnollinen keskus. Taajaman pinta-ala on 3,1 neliökilometriä ja asukasluku 3 472 vuonna 2023.
Aiheesta muualla

Kuvia tai muita tiedostoja aiheesta Farsund (taajama) Wikimedia Commonsissa
Eyad El-Sarraj

Eyad El-Sarraj (27. huhtikuuta 1944 – 17. joulukuuta 2013) oli palestiinalainen psykiatri ja ihmisoikeusaktivisti. Hän osallistui palestiinalaisten delegaatioon Camp Davidin rauhanneuvotteluissa vuonna 2000. El-Sarraj antoi YK:n tutkimuskomissiolle vuonna 2009 lausunnon, jonka mukaan yli 20 prosenttia Gazan lapsista kärsii traumaperäisestä stressihäiriöstä.
Vuonna 2010 El-Sarrajille myönnettiin Olof Palme -palkinto.
Faruk Iremet

Faruk Iremet (s. 1965 Siverek, Turkki) on turkkilais-ruotsalainen zaza. Iremet kirjoitti useita kirjoja zazan, turkin ja ruotsin kielellä. Hän kuului modernin zazakirjallisuuden johtavimpiin hahmoihin. Iremet joutui pakenemaan vuonna 1986 Ruotsiin.
Aiheesta muualla

http://www.iremet.se (Arkistoitu – Internet Archive)
Ford Fiesta Rally3

Robert Virves Puolan rallissa vuonna 2022.
Ford Fiesta Rally3 on M-Sportin valmistama Rally3-luokan ralliauto. Autossa on 1,5 litran moottori, joka tuottaa 215 hevosvoimaa tehoa ja 400 Nm vääntöä. Autossa viisivaihteinen sekventiaalinen vaihteisto. Auto painaa 1 210 kilogrammaa. Auton huippunopeus on 185 km/h ja sen kiihtyvyys nollasta sataan on viisi sekuntia. Auto on suunniteltu ja kehitetty M-Sportin Puolan laitoksella Krakovassa. Auto esiteltiin marraskuussa 2020.
Auto on ensimmäinen Rally3-luokan homologaation saanut auto ja sen ensiesiintyminen oli Kroatian rallissa vuonna 2021.
Evankelis-luterilainen seurakunta

Evankelis-luterilainen seurakunta on evankelis-luterilaiseen kirkkoon kuuluva seurakunta. Monissa Keski- ja Pohjois-Euroopan maissa maissa enemmistö evankelis-luterilaisista seurakunnista kuuluu valtionkirkkoon tai kirkkoon, joka ennen on ollut valtionkirkon asemassa.
Kuitenkin myös valtionkirkoista riippumattomia evankelis-luterilaisia seurakuntia on olemassa. Niiden tunnustus voi edustaa vanhempaa valtionkirkon tunnustusta, joka ei ole muuttunut niin kuin valtionkirkon. Vanhempi tunnustus voi erota uudemmasta esimerkiksi liittyen kysymykseen naispappeudesta.
Enemmistö Suomen evankelis-luterilaisista seurakunnista kuuluu Suomen evankelis-luterilaiseen kirkkoon, mutta Suomessa on myös siihen kuulumattomia evankelis-luterilaisia seurakuntia. Yksiä suurimmista Suomen evankelis-luterilaisesta kirkosta riippumattomista seurakunnista ovat Suomen tunnustuksellisen luterilaisen kirkon seurakunnat. Ensimmäiset siihen nykyään kuuluvista seurakunnista järjestäytyivät 1923. Kirkoksi seurakunnat järjestäytyivät 1929.
Aiheesta muualla

Evankelis-luterilaiset seurakunnat (Arkistolaitoksen Portti-käyttäjäpalvelu).
Fade to Black (videopeli)

| Fade to Black |
| --- | --- |
Kehittäjä:  Delphine Software International
Julkaisija:  Electronic Arts
Ohjaaja:  Paul Cuisset
Tuottaja:  Matt Wolf
Suunnittelija:  Paul Cuisset ja Thierry Perreau
Säveltäjä:  Raphaël Gesqua
Julkaistu:  1995
Lajityyppi:  toimintaseikkailupeli, cyberpunk-peli (d) ja tieteisfiktiopeli (en)
Pelimuoto:  yksinpeli
Alusta:  DOS, PlayStation
Jakelumuoto:  CD-ROM
Lisää peliartikkeleitaVideopelien teemasivulla
Fade to Black on Delphine Softwaren kehittämä ja Electronic Artsin julkaisema kolmannen persoonan ammuntapeli, joka on julkaistu vuonna 1995 DOSille ja seuraavana vuonna PlayStationille.
Peli on seuraaja vuoden 1992 pelille Flashback ja sitä on sanottu edelläkävijäksi kolmannen persoonan ammuntapeleille.
Vastaanotto

Peli on saanut IGN:n arvostelussa arvosanaksi 7/10. Tuolloin peliä kutsuttiin "toisen persoonan grafiikkaseikkailuksi".
Aiheesta muualla

Fade to Black MobyGamesissa (englanniksi)
Eurooppalainen sairaanhoitokortti

Itävaltalainen sairaanhoitokortti takasivulta kuvattuna.
Ranskalainen EHIC-kortti
Eurooppalainen sairaanhoitokortti (ESHK tai EHIC) mahdollistaa jokaiselle sairausvakuutetulle tai asuinpaikkaan perustuvaan sosiaaliturvaan oikeutetulle Euroopan talousalueen ja Sveitsin asukkaalle terveydenhuollon saamisen muissa jäsenvaltioissa ilmaiseksi tai alennetulla hinnalla, jos tämä hoito tulee tarpeelliseksi maassavierailuaikana (esimerkiksi sairauden tai onnettomuuden seurauksena) tai jos heillä on krooninen pitkäaikaissairaus, joka vaatii säännöllistä hoitoa, kuten maksa-analyysien ottoa.
Järjestelmän tarkoituksena on mahdollistaa ihmisille maassaolon jatkuminen ilman, että heidän pitäisi palata kotimaahansa terveydenhuollon saamiseksi, ja sen takia se ei kata maahan saapumista pelkästään terveydenhoidon saamiseksi, eikä se kata hoitoa, kuten eri tyyppisiä hammashoitoja, joita voidaan viivyttää, kunnes vierailija saapuu kotimaahansa.
Sairaanhoitokortti kattaa vain sellaisen terveydenhoidon, joka katetaan normaalisti asuinperusteisesta terveydenhuoltojärjestelmästä, joten se ei tee matkavakuutusta tarpeettomaksi.
Kortti otettiin käyttöön 1.6.2004 ja vuoden 2005 kuluessa, minkä jälkeen siitä tuli ainoa tarvittava asiapaperi 1.1.2006. Kortti käy kaikissa Ranskan departementeissa (Martinique, Guadeloupe, Réunion ja Ranskan Guayana), jotka ovat osa ETA-aluetta, mutta se ei kata ETA:an kuulumattomia erityisalueita, kuten Jersey, Man-saari, Aruba tai Ranskan Polynesia. On kuitenkin olemassa sopimuksia, jotka mahdollistavat EHIC-kortin käytön Färsaarilla ja Grönlannissa., vaikka ne eivät ole ETA-alueen jäseniä.
Kortti korvasi seuraavat lääketieteelliset lomakkeet:
E110 - Kansainvälisille tieliikenteen kuljettajille
E111 - Matkailijoille
E119 - Työttömille/Työnhakijoille
E128 - Toisen jäsenvaltion opiskelijoille ja työntekijöille.
Eurooppalaiset sairaanhoitokortit ovat ilmaisia kaikille osallistujamaiden asukkaille. Suomessa sairausvakuutetut voivat tilata kortin Kelan nettisivujen kautta verkkopankkitunnuksin.
Aiheesta muualla

Eurooppalainen sairaanhoitokortti Kelan internet-sivuilla
Tilaa eurooppalainen sairaanhoitokortti Kelan asiointipalvelussa[vanhentunut linkki]
UK EHIC application (Arkistoitu – Internet Archive)
General UK EHIC information
EU site about the EHIC
Irish EHIC site - includes details of coverage in various countries
Fidget

Fidget voi tarkoittaa:
Fidget spinneriä tai
Fidget cubea.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fidget”, voi hakea sivunnimihaulla, laajalla sivunnimihaulla tai tekstihaulla.
Evankelis-luterilainen tunnustuskirkko

| Evangelisk-Lutherska bekännelsekyrkan (ELBK) Evankelis-Luterilainen Tunnustuskirkko |
| --- | --- |
Suuntautuminen:  Luterilaisuus
Toiminta-alue:  Ruotsi ja Norja
Perustettu:  1974
Seurakuntia:  3 Ruotsissa ja 1 Norjassa
Jäseniä:  n. 50 (2008)
Kotisivu:  http://www.elbk.org/
Infobox OKVirheellinen NIMI-arvo: 
Evankelis-Luterilainen Tunnustuskirkko (ruotsiksi:Evangelisk-Lutherska bekännelsekyrkan) (ELBK) on evankelis-luterilainen vapaakirkko Ruotsissa ja Norjassa. Kirkko perustettiin vuonna 1974 ja sai nykyisen nimensä vuonna 1990. Kirkolla on kolme seurakuntaa Ruotsissa (Skellefteå, joka on perustettu 1975, Uppsala, Yxenhult) ja vuodesta 1978 yksi seurakunta Norjassa (Knapstad Hobølissa). Jäseniä oli noin 50 vuonna 2008 (110 vuonna 2006) .
Kuten Luterilainen Tunnustuskirkko (LBK) hyväksyy Evankelis-Luterilainen Tunnustuskirkko Tunnustuskirjat tunnustuksenaan. Kirkoilla on erimielisyyksiä koskien pappisvirkaa ja ehtoollista.
ELBK:lla on kirkolliset yhteydet vuodesta 2006 Evankelis-luterilaiseen vapaakirkkoon Tanskassa. Aiemmin sillä oli yhteys myös Luterilaisiin seurakuntiin Tukholman ja Uumajan alueella, mutta ELBK:n alettua tehdä yhteistyötä Missionsprovinsenin kanssa yhteys noihin seurakuntiin katkesi.
Aiheesta muualla

Kirkon kotisivut
Footbagin MM-kilpailut 2005

Footbagin MM-kilpailut 2005 järjestettiin Helsingissä. Niissä Suomi sai lajissa historiansa ensimmäisen MM-mitalin, kun Felix Zenger voitti pronssia.
Tulokset > Freestyle

| Sij>  | Kilpailija |
| --- | --- |
1.:  Vasek Klouda
2.:  Jan Weber
3.:  Felix Zenger
4.:  Jorden Moir
5.:  Peter Irish
6.:  Gordon Bevier
7.:  Karim Daouk
8.:  Jan Struz
9.:  Jere Linnanen
10.:  Toni Pääkkönen